open-index/open-wikipedia-markdown huggingface dataset:
Pentti Virrankoski

**Pentti Akseli Virrankoski** (20. kesäkuuta 1929 Vancouver – 20. elokuuta 2023 Turku) oli suomalainen historiantutkija ja professori. Virrankoski oli Turun yliopiston Suomen historian apulaisprofessori vuodesta 1965 ja professori 1978–1992.

Virrankoski oli laaja-alainen historian ja kulttuuriantropologian tutkija. Tunnustuksena teoksistaan hän on saanut Åbo Akademilta kunniatohtorin arvon 1988. Svenska litteratursällskapet i Finland on myöntänyt hänelle 1988 Kustaa III:n palkinnon ja Ruotsin akatemia 1996 Axel Hirschin palkinnon.

## Tuotanto
* Suur-Kalajoen historia I. 1956. 442 s. (2. painos 1988.)
* Kokkolan pitäjän yläosan historia. 1961.
* Myyntiä varten harjoitettu kotiteollisuus Suomessa autonomian ajan alkupuolella (1809 – noin 1865). (Väitöskirja.) 1963. 
* Pohjois-Pohjanmaa ja Lappi 1600-luvulla: Pohjois-Poh­janmaan ja Lapin historia III. 1973.
* Suomen taloushistoria kaskikaudesta atomiaikaan. 1975.
* Pohjois-Amerikan intiaanit: Rio Granden pohjoispuolella asunei­den heimojen kulttuuri ja historia. 1977. - Uudistettu laitos 1994 nimellä *Yhdysvaltain ja Kanadan intiaanit*. 
* Kärryseppiä ja rekinikkareita. Ilmajoen ajokaluteollisuuden historia. 1981.
* Anders Chydenius. Demokraattinen poliitikko valistuksen vuosisadalta. 1986. – Ruotsiksi: Anders Chydenius. Demokratisk politiker i upplysningens tid. 1995.
* Karjala takaisin: Suhteet Venäjään terveiksi. 1994.
* Käsitöistä leivän lisää: Suomen ansiokotiteollisuus 1865–1­944. 1994.
* Yhdysvaltain ja Kanadan intiaanit: Intiaanikansojen kult­tuu­ri ja historia Rio Grandelta Yukonjoelle. 1994.
* Pohjanlahden ja Suomenselän kansaa: Kahdeksan vuosisataa Keski-Pohjanmaan historiaa.  1997. 488 s.
* Suomen historia. 2001. (2. painos 2009.)
* Heikki Klemetti: Elämäntyö ja henkilökuva. 2004.
* Laihinsa kukin kirnuaa ja yhtä palio voita saa: Kauhavan kansanperinnettä ja elämänmenoa. 2010.
* Hyvien kirjojen vahvaa juomaa juoden: Kirjan historiaa Saarnaajan kirjasta Konstan kortteeriin. 2011. (Omakustanne.)
* Suomen historia: Maa ja kansa kautta aikojen. 2012.
* Historian professori ja laulajapoika: Kulttuurin kuvia suuren muutoksen ajalta. 2013.

## Lähteet

## Aiheesta muualla
* Pentti Virrankosken muistokirjoitus Helsingin Sanomissa
Louis-Joseph Gay-Lussac

**Louis-Joseph Gay-Lussac** (myös **Joseph-Louis Gay-Lussac**, 6. joulukuuta 1778 Saint-Léonard-de-Noblat – 9. toukokuuta 1850 Pariisi) oli ranskalainen fyysikko ja kemisti. Gay-Lussac tunnetaan erityisesti hänen mukaansa nimetystä Gay-Lussacin laista sekä alkoholin ja veden seosten tutkimuksista. Joissakin maissa käytetään niin sanottua Gay-Lussac-asteikkoa, joka kuvaa alkoholijuomien alkoholipitoisuutta. 

## Elämä
Gay-Lussac syntyi ranskalaisessa Saint-Léonard-de-Noblat’n kaupungissa. Opetuksensa hän sai kotona ja vasta vuonna 1794 hänet lähetettiin Pariisiin valmistautumaan opintoihinsa École polytechniquessa. Myöhemmin hän siirtyi opiskelemaan École nationale des ponts et chausséeseen ja pian siirron jälkeen hänestä tuli Claude Louis Berthollet’n apulainen. Gay-Lussac toimi Sorbonnessa fysiikan professorina vuosina 1808–1832 ja sen jälkeen kemian professorian Jardin des Plantes’ssa.

Gay-Lussac meni naimisiin Geneviève-Marie-Joseph Rojot’n kanssa vuonna 1809. Pariskunnalle syntyi viisi lasta. 

## Tutkimukset ja kokeilut
Opettajansa  Antoine-Laurent Lavoisierin tavoin Gay-Lussac oli kiinnostunut kaasujen ominaisuuksista. Hänen ensimmäisen suuren tutkimusprojektinsa tuloksena oli, että kaikkien kaasujen tilavuus muuttuu lämpötilanmuutoksissa samalla tavalla, jos paine on vakio  (Charlesin laki). Gay-Lussac julkaisi periaatteen vuonna 1802, mutta periaate on kirjattu Jacques Charlesin nimiin, sillä tämä oli päätellyt saman asian 15 vuotta aikaisemmin, vaikkakaan ei julkaissut sitä. 

Vuonna 1804 Gay-Lussac nousi vetypallojen kannattelemana yli seitsemän kilometrin korkeuteen, ja mittasi painetta, lämpötilaa, kosteutta ja ilman koostumusta eri korkeuksilla. Hän teki samalla myös magneettisia havaintoja.

Vuonna 1808 Gay-Lussac julkaisi tunnetun tuloksensa samassa paineessa ja lämpötilassa yhdistettyjen kaasujen tilavuuden säilymisestä. Tästä muotoutui Gay-Lussacin laki.

Kemian alalla Gay-Lussac valmisti kaliumia ja booria, tutki klooria, jodia ja syaania sekä paransi rikkihapon valmistustapaa.

## Katso myös
*Robert Boyle

## Lähteet

## Aiheesta muualla

* Louis Joseph Gay-Lussac (1778 - 1850)
Merimiespihvi

**Merimiespihvi** on padassa hauduttamalla valmistettu liharuoka, jonka keskeisinä valmistusaineina ovat viipaloitu naudanliha, viipaloidut perunat ja sipuli. Mausteina käytetään muun muassa maustepippuria ja laakerinlehteä. Valmistuksessa perunat, lihaviipaleet ja sipulilohkot asetetaan kerroksittain pataan (alimmaisena ja päällimmäisenä peruna), ja joukkoon lisätään runsaasti nestettä, joka on tavallisesti olutta mutta myös lihalientä tai molempia. Naudanpaistin mureudesta riippuen sitä kannattaa hieman esikypsentää esimerkiksi pannulla. Hauduttaminen kestää 1–1,5 tuntia.  Merimiespihvin lisäkkeiksi sopivat etikkapunajuuri ja maustekurkku.

## Lähteet
Pohjoislahti

**Pohjoislahti** on kylä Keuruulla. Se sijaitsee kunnan eteläosassa kantatien 58 varrella Pohjoisjärven ja Keurusselän välisellä harjanteella. Pohjoislahdella on ala-aste, kirjakauppa, kaksi frisbeegolfrataa ja ravintola. Siellä toimii myös nuorisoseura ja kesäteatteri. Pohjoislahti on kuulunut neljä kertaa Jyväskylän MM-rallin ajoreittiin, kahdesti nimellä Pohjoislahden erikoiskoe vuosina 1976 ja 1980 ja kahdesti nimellä Lautaperän erikoiskoe vuosina 2007 ja 2008.

## Lähteet
John Morra

**John Morra** (s. 1962) on yhdysvaltalainen, Mississippin osavaltiosta kotoisin oleva taidemaalari. Hän opettaa Grand Central Academy of Artissa. Tyypillinen Morran töiden aihe on asetelma, mutta hän tekee jonkin verran myös figuratiivisia aiheita. Hän maalaa käyttäen ainoastaan elävää mallia.

Morra kasvoi eteläisessä Kaliforniassa ja valmistui taiteiden kandidaatiksi Westmount Collegesta Santa Barbarassa 1985 ja vuonna 1987 kandidaatiksi Kalifornian yliopistossa. Vuonna 1991 hän suoritti taiteiden maisterin tutkinnon New Yorkin yliopistossa. Vuodesta 2000 alkaen hän on ollut vieraileva ohjaaja Seattle Realist Academyssä ja vuodesta 2006 ohjaaja Grand Central Academy of Artissa. Hän on myös opettanut New York Academyssä, School of Visual Artsissa New Yorkissa ja Water Street Atelierissa Brooklynissä.

## Taiteilijakuva

Morra on johtava hahmo amerikkalaisessa realistisessa taiteessa. Hän pyrkii jatkamaan amerikkalaisen realistisen asetelmamaalauksen perinnettä ja esittämään hienovaraisesti aseteltuina normaaleja, arkipäivän esineitä kukka-asetelma-aiheiden sijaan. Hänen maalauksissaan esiintyy muun muassa tehosekoittimia, mehupuristimia ja öljypurkkeja.

Morra on kertonut, että häntä inspiroivat vanhat mestarit kuten Vermeer, Chardin ja Corot. Hänen töidensä kauneus perustuu taitavaan kompositioon ja värisommittelun käyttöön, kontrasteihin yksinkertaisten pintojen välillä. Kaikkein suurin huomio on tietenkin keskittynyt valon kulkuun.

## Aiheesta muualla
*http://www.johnmorrapainting.com/
*http://www.classicist.org/grandcentralacademy/morra.html
Saarenmaan yliopistokeskus

** Saarenmaan yliopistokeskus** () on Turun yliopiston, neljän virolaisen yliopiston ja Saarenmaan maakunnan yhteinen yliopistokeskus. Yliopistokeskus on perustettu vuonna 1997 Kuressaareen. Yliopistokeskus järjestää myös koulutusta, mutta sen toiminnan painopiste on aluekehityksessä, jota toteutetaan muun muassa projektein. 

## Jäsenyliopistot
Yliopistokeskuksen perustajajäseniä olivat Saarenmaan maakunnan lisäksi seuraavat yliopistot:
*Tallinnan teknillinen yliopisto
*Tallinnan yliopisto
*Tarton yliopisto
*Turun yliopisto
*Viron maatalousyliopisto

Lisäksi keskuksen toimintaan osallistuvat Latvian yliopisto, Riian teknillinen yliopisto, Kaunasin teknillinen yliopisto ja Klaipėdan yliopisto.

## Aiheesta muualla
*Ivika Laanet (11.10.2012) 15 aastat Ülikoolide Keskust Saaremaal sai kaante vahele   (saartehaal.ee)
*Saarenmaan yliopistokeskuksen kotisivu 
*Turun yliopiston ylläpitämä sivusto Saarenmaan yliopistokeskuksesta
Miinuskirja

**Miinuskirja** on Suomessa käytössä oleva lääkeostosten merkitsemistä varten tarkoitettu vihkonen, jonka voi ostaa apteekista. Apteekki merkitsee kirjaan tiedot lääkeostoksista (lähinnä ostopäivän ja ostosten loppusumman) siten, että sairausvakuutuslain mukaan korvattavat (Kela-korvaus) ja käsikauppalääkkeet on eritelty. Erillistä apteekin kassakuittia ei tällöin anneta. Miinuskirjan tarkoituksena on helpottaa asiakkaan lääkekustannusten seurantaa, koska lääkeostot ovat yhdessä paikassa ja erillisten apteekkikuittien keräilyä ja säilytystä ei tarvita.

Miinuskirja oli alun perin tarkoitettu liitettäväksi veroilmoitukseen lääkekulujen verovähennysoikeuden selvittämiseksi. Kun sairauskulujen verovähennysoikeus poistettiin, miinuskirjan tarkoituksena on nykyään helpottaa lääkekulujen seurantaa ja tehdä erillisten apteekkikuittien keräily tarpeettomaksi. Kelassa on lääkeostosten ns. kattokorvauksen ylityksen yhteydessä esitettävä apteekkikuitti tai muu luotettava selvitys kustannuksista. Kattosumman ylittävä osuus maksetaan sille, joka on maksanut lääkeoston. Asiakkaan itsensä lisäksi maksajana voi olla työnantaja työterveyshuollon säännösten perusteella, sosiaalivirasto toimeentulotukena tai vakuutusyhtiö. Asiakkaan esittämä miinuskirja on luotettava selvitys hänen itsensä maksamista Kela-korvaukseen kuuluvista lääkeostoista. Vuonna 2016 lääkkeiden vuosiomavastuu (lääkekatto) on 610,37 euroa. Sen ylittävä osa korvataan kokonaan siten, että lääkekohtainen omavastuuosuus on 2,50 euroa. Kattosumma on kalenterivuosikohtainen ja koskee vain Kela-korvauksen piiriin kuuluvia lääkkeitä. 

Lääkekorvaukset tulevat suorakorvauksena apteekeissa sähköisen järjestelmän kautta. Asiakas maksaa vain lääkekohtaisen omavastuuosuuden, ja apteekki hakee Kelalta sairausvakuutuslain mukaisen osuuden. Suorakorvattuna voi ostaa korkeintaan kolmen kuukauden lääkeannoksen.

## Lähteet

## Aiheesta muualla
*Tohtori.fi: Kuinka seuraan lääkekustannuksia?
Tallinnan teknillinen yliopisto

**Tallinnan teknillinen yliopisto** (lyhenne TTÜ, ) on Tallinnan vanhin ja Viron toiseksi suurin julkinen yliopisto. Yliopistossa on viisi tiedekuntaa, ja siellä opiskelee noin 10&nbsp;000 opiskelijaa.

Yliopiston historia ulottuu vuoteen 1918, jolloin yliopistoa edeltänyt akatemia perustettiin. Nykyisen nimensä yliopisto sai ennen neuvostomiehitystä vuonna 1938.

## Historia
Yliopisto sai alkunsa syksyllä 1918, kun insinöörejä yhdistävä Viron teknillinen seura alkoi järjestää Tallinnassa tekniikan alan erikoiskursseja. Viron itsenäistymisen jälkeen insinöörien, arkkitehtien ja insinöörien tarve kasvoi ja näin 1919 syntyi korkeakoulu *Tallinna Tehnikum*.

Yliopisto sai nykyisen nimensä Viron ensimmäisen itsenäisyyskauden aikana vuonna 1938. Toisen maailmansodan puhkeaminen keskeytti väliaikaisesti yliopiston toiminnan, jota jatkettiin kuitenkin sodan loppumisen jälkeen läpi koko miehityskauden. Yliopisto on ollut koko sen historian ajan julkinen yliopisto ja nykyisin sen toimintaa sääntelee yliopiston toiminnasta annettu laki *Tallinna Tehnikaülikooli seadus*.

## Kansainvälisyys
Yliopisto on menestynyt kohtalaisen hyvin eri kansainvälisissä vertailuissa. THE-rankingin (Times Higher Education Ranking) mukaan yliopisto on kolmensadan parhaan Eurooppalaisen yliopiston joukossa ja QS-ranking (Quacquarelli Symonds) asetti yliopiston sijalle 328. Viron korkeakouluista yliopisto sijoittuu toiseksi heti Tarton yliopiston jälkeen.

Viime vuosina yliopiston on profiloitunut kansainvälisesti ja merkittävästi panostanut kansainvälisiin ohjelmiin. Vuonna 2022 yliopiston opiskelijoista yli 12% oli kansainvälisiä opiskelijoita. Vertailun vuoksi vastaavaan aikaan Tarton yliopistossa kansainvälisiä opiskelijoita oli 8% ja Helsingin yliopistossa 6%.

## Tiedekunnat
Yliopistossa toimii yhteensä viisi eri tiedekuntaa:

* Insinööritieteiden tiedekunta
* Kauppatieteiden tiedekunta
* Informaatioteknologian tiedekunta
* Luonnontieteellinen tiedekunta
* Viron meriakatemia

Nimestään huolimatta yliopistossa toimii kauppatieteiden tiedekunta, jossa on mahdollista opiskella kauppatieteitä, oikeustiedettä sekä hallintotieteitä. Viron meriakatemia keskittyy merenkäyntiin liittyvään tutkimukseen sekä koulutukseen ja on tiedekunnista uusin.

## Opiskelijajärjestöt
Yliopistossa toimii erilaisia opiskelijayhdistyksiä kuten *Kultuuriklubi* sekä *Filmiklubi* sekä ainejärjestöjä kuten oikeustieteen opiskelijoiden yhdistys *Õigus*. Ainejärjestöt osallistuvat myös aktiivisesti kansainväliseen toimintaan ja kauppatieteiden ainejärjestö on mm. *Nordiska Ekonomie Studerandes Union* (NESU) jäsen.

## Lähteet
Tallinnan yliopisto

**Tallinnan yliopisto** (lyhenne TÜ, viroksi *Tallinna Ülikool*) on Tallinnassa sijaitseva korkeakoulu, joka perustettiin vuonna 2005 pienempien korkeakoulujen fuusion tuloksena. Yliopiston kampus sijaitsee keskustassa sataman, Kadriorgin sekä presidentin virka-asunnon läheisyydessä. Yliopisto koostuu kuudesta tiedekunnasta, joissa opiskeli vuonna 2022 yhteensä 7124 opiskelijaa.

## Historia ja opetus
Yliopisto perustettiin vuonna 2005, kun Baltian filmi, media ja taide-instituutti, Tallinnan pedagoginen instituutti, Tallinnan historian tutkimuslaitos sekä Viron akateeminen kirjasto yhdistyivät korkeakouluksi.

Yliopistossa opiskeli vuonna 2022 yhteensä 7124 opiskelijaa ja sen henkilökunnan koko oli 458. Yliopistolla on 117 opinto-ohjelmaa, joista 22 on englanninkielisiä. Suurin osa opetuksesta on Tallinnassa, mutta yliopistolla on myös toimipiste Helsingissä.

Yliopiston painopistealueita ovat mm. kestävä kehitys, valmentaminen akateemista uraa varten sekä yhteiskunnallisen dialogin lisääminen.

## Kampus ja tiedekunnat
Yliopistossa on kuusi tiedekuntaa sekä kaksi itsenäistä laitosta. Tiedekunnat sekä laitokset tekevät tutkimusta muun muassa humanistisissa tieteissä, taiteessa ja luonnontieteissä.

Tallinnan yliopisto jakautuu useisiin osakampuksiin, joista useimmat sijaitsevat Tallinnan keskustassa. Rakennuksilla on käytössä latinankieliset nimet. Yliopiston kampukseen kuuluvat seuraavat rakennukset:
* Terra
* Nova
* Mare
* Astra
* Vita

Terra (suom. ’maa’) on yliopiston päärakennus. Se valmistui 1938 ja on yliopiston vanhin rakennus. Novassa (’uusi’) sijaitsevat Baltian elokuva-, media-, taide- ja tiedotusopin instituutin tilat, ja rakennus vihittiin käyttöön vuonna 2012. Tiloissa sijaitsee mm. elokuvateatteri ja erilaisia kuvaohjelmatuotantoon liittyviä studioita. Vuonna 2006 valmistunut Mare (’meri’) on suunniteltu hyödyntämään auringonvalon läpäisyä rakennukseen. Astrassa (’tähti’) sijaitsevat  yliopiston laboratoriotilat. Rakennus valmistui vuonna 2012.

## Kansainvälisyys
Tallinnan yliopisto tekee yhteistyötä 55 eri yliopiston kanssa yli 30 maassa ja sillä on yli 600 yliopiston kanssa Erasmus+ -yhteistyösopimus. Lisäksi yliopisto järjestää kesäkursseja, joihin osallistuu keskimäärin 300 opiskelijaa vuosittain 50 eri maasta. Yliopisto on ollut jäsenenä Euroopan unionin Horizon 2020 -ohjelmassa.

Vuonna 2022 Tallinnan yliopisto sijoittui 1200 parhaan yliopiston joukkoon kansainvälisesti. Kansallisella tasolla yliopisto oli vuonna 2022 neljänneksi paras sijoittuen heti Tarton yliopiston, Tallinnan teknillisen yliopiston ja Viron maatalousyliopiston jälkeen korkeatasoisimmaksi.

Tallinnan yliopistolla on sinfoniaorkesteri, monta palkittua kuoroa ja erinäisiä urheilu-, sekä tanssiryhmiä. Yliopiston mieskuoro on saanut erityisesti kansainvälistä huomiota, kun se voitti vuonna 2015 hopeaa arvostetussa Cornwallin kansainvälisessä mieskuorojen kilpailussa. Kilpailuun osallistui noin sata mieskuoroa ympäri maailmaa.

## Lähteet

## Aiheesta muualla
* Tallinnan yliopiston verkkosivut
Sammy Davis

**Sammy Davis** voi tarkoittaa ainakin seuraavia:

* Sammy Davis Jr., yhdysvaltalainen laulaja ja näyttelijä
* Sammy Davis Sr., yhdysvaltalainen tanssija, yllä mainitun isä
* Sammy Davis, brittiläinen kilpa-autoilija ja moottoriurheilutoimittaja
* Sammy L. Davis, yhdysvaltalainen Medal of Honorilla palkittu sotilas
Vivianin lause

**Vivianin lause** on geometrian teoreema, jonka mukaan tasasivuisen kolmion sivujen etäisyydet kolmion sisällä olevasta pisteestä ovat yhteenlaskettuna sama kuin kolmion korkeus.

Kaava on nimetty italialaisen matemaatikon Vincenzo Vivianin mukaan.
Deportivo Alavés

**Deportivo Alavés** on espanjalainen jalkapalloseura Vitoria-Gasteizin kaupungista Baskimaalta. Seuran edustusjoukkue pelaa Espanjan korkeimmalla sarjatasolla Primera Divisiónissa.

Alavés on pelannut Espanjan korkeimmalla sarjatasolla Primera Divisiónissa yhteensä 11 kautta vuosina 1930–1933, 1954–1956, 1998–2003 ja 2005–2006. Segunda Divisiónin ensimmäiseksi seura on sijoittunut kausilla 1929–1930, 1953–1954 ja 1997–1998. Kaudella 2000–2001 Alavés ylsi UEFA Cupin loppuotteluun, jonka Liverpool voitti lopulta 5–4 Alavésin tehtyä oman maalin jatkoajan 26. minuutilla.

## Pelaajat
:*Päivitetty 20. lokakuuta 2022.*

## Lähteet

## Aiheesta muualla

* Deportivo Alavésin sivusto
Ira Gershwin

**Ira Gershwin** (alk. **Israel Gershovitz**, 6. joulukuuta 1896 New York, Yhdysvallat – 17. elokuuta 1983 Beverly Hills, Yhdysvallat) oli yhdysvaltalainen sanoittaja.

Ira Gershwin oli säveltäjä George Gershwinin isoveli, ja on laatinut sanat useisiin George Gershwinin musikaaleihiin ja *[[Porgy and Bess]]* -oopperaan. Ira oli perheen vanhin lapsi, häntä nuorempia lapsia perheessä olivat mm. Frances ja Arthur Gershwin. Georgen musikaalien lisäksi hän teki sanoja mm. Jerome Kernin, Kurt Weillin ja Harold Arlenin teoksiin. 

Ira Gershwinin tunnetuimpia musikaalisanoituksia ovat mm. *[[Funny Face]]*, *[[Shall We Dance]]* ja *Porgy and Bess*.

## Lähteet

## Aiheesta muualla
* Gershwin.com-sivusto
International University Audentes

** International University Audentes**  (lyhenne **IUA**, viroksi *Rahvusvaheline Ülikool Audentes*) oli vuosina 1995–2009 Tallinnassa toiminut virolainen yksityinen yliopisto. 
Vuonna 2003 Audentesista tuli Viron suurin yksityinen yliopisto, kun vuonna 1995 perustetut Audentes Ülikool ja Concordia International University Estonia yhdistyivät. Yliopiston omisti AS Audentes. Vuonna 2008 Audentes yhdistyi valtiollisen Tallinnan teknillisen yliopiston kanssa ja seuraavana vuonna yhdistyminen toteutettiin lopullisesti..

Opetuskielinä olivat englanti, viro ja venäjä.

Yliopiston virkaatekevä rehtorina toimi psykologian tohtori Peeter Müürsepp.

## Opiskelu IUA:ssa
International University Audentes koostui oikeus-, kauppa- ja yhteiskuntatieteellisestä tiedekunnasta. Viroksi ja englanniksi oli mahdollista opiskella kaikissa kolmessa tiedekunnassa. Venäjäksi opetusta tarjottiin kauppatieteiden kandidaatti- ja maisteriohjelmissa. 

Yliopisto tarjosi opetusta alemmasta korkeakoulututkinnosta tohtorintutkintoon.

Tutkinnot oli järjestelty omiksi kokonaisuuksikseen, ja ne jakautuivat kolmevuotiseen kandidaatin tutkintoon (180 ECTS) ja kaksivuotiseen maisterin tutkintoon (120 ECTS).

### Oikeustieteellinen tiedekunta
Oikeustieteellinen tiedekunta tarjosi opetusta englanniksi ja viroksi kandidaatin ja maisterin tutkinnoissa. Opiskelu painottui Eurooppa- ja kansainväliseen oikeuteen. 

### Kauppatieteellinen tiedekunta
Kauppatieteellisen tiedekunnan opetustarjontaan kuuluivat kandidaatin ja maisterin tutkinnot englanniksi, viroksi ja venäjäksi.

### Valtiotieteellinen tiedekunta
Valtiotieteellinen tiedekunta antoi opetusta englanniksi ja viroksi kandidaatti- ja maisteriohjelmissa.

### Tohtoritutkinnot
IUA tarjosi mahdollisuutta tohtoriopintoihin kauppatieteellisessä ja valtiotieteellisessä tiedekunnassa.

### Avoin yliopisto
Avoin yliopisto tarjosi opetusta opintopisteiden määrään perustuvalla veloituksella.

## Lähteet

## Aiheesta muualla
*International University Audentes -kotisivu 
*Veridium Education
*IUA Ylioppilaskunta
Anaalirauhanen

**Anaalirauhanen** on petoeläinten ja muiden lihansyöjien parillinen rasvarauhanen, joka sijaitsee peräaukon uloimman ja sisemmän sulkijalihaksen välissä.

Ihmisen anaalirauhanen saattaa joissain tapauksessa muuttua kirurgisesti hoidettavaksi peräsuoliavanteeksi ().

Anaalirauhasten merkityksenä katsotaan olevan lähinnä lajinsisäinen viestintä ja itsepuolustus. Eräillä näätäeläimillä arvellaan anaalirauhaseritteen viestittävän sukupuolesta.

Normaalisti anaalirauhasten erite tyhjenee ulostamisen yhteydessä, mutta jos eritys on kiihtynyt tai eritteen poistuminen on vaikeutunut voi anaalirauhasiin tulla erilaisia sairausoireita ja tulehduksia. Esimerkiksi koiran anaalirauhaset voivat turvota niin että ne haittaavat ulostamista. Ne voi tyhjentää käsin puristamalla.
Anaalirauhasten kasvuun vaikuttaa myös keskeisesti ruokavalio. Joskus niihin saattaa tulla vakavampikin bakteeri-infektio kuten ajos eli paise, ja pahimmassa tapauksessa kuumeinen yleisinfektio, johon vaaditaan antibioottihoitoa. Anaalirauhaspaise voi puhjeta, mikä voi aiheuttaa eläimelle paljon kipua. Jos eläimellä on toistuvasti anaalirauhasongelmia, eläinlääkäri voi poistaa anaalirauhaset.

## Lähteet
Stardust (yhtye)

**Stardust** oli lyhytaikainen ranskalainen elektronista musiikkia/housea soittava yhtye, johon kuului tuottajat Thomas Bangalter ja Alan Braxe ja laulaja Benjamin Diamond. He julkaisivat kesäkuussa 1998 "Music Sounds Better With You" -singlen, josta tuli suuri hitti.

*Music Sounds Better With You*:llä käytettiin samplea Chaka Khanin kappaleesta *Fate* vuodelta 1981. Singlen on mainittu olevan myydyin house-musiikki single. Pian singlen julkaisun jälkeen Bangalterille tarjottiin kolmea miljoonaa dollaria palkkioksi kokonaisen Stardust levyn tuottamisesta, mutta Bangalter, Braxe ja Diamond eivät työskennelleet enää yhdessä. Diamond ja Braxe jatkoivat soolo-uriensa parissa ja Bangalter jatkoi yhteistyötään Guy-Manuel de Homem-Christon kanssa Daft Punkin Discovery albumin julkaisemiseksi samalla työskennellen myös muiden projektien kanssa.

## Listasijoituksia

## Lähteet
Patricia Velásquez

**Patricia Carola Velásquez Semprún** (s. 31. tammikuuta 1971) on venezuelalainen näyttelijä ja malli.

Velásquez syntyi Zuliassa Venezuelassa. Nuorempana hän asui myös Meksikossa ja Ranskassa. Vuonna 2015 hän kertoi muistelmakirjassaan olevansa avoimesti lesbo.

Velásquez on näytellyt muun muassa elokuvissa *[[Muumio (vuoden 1999 elokuva)|Muumio]]* ja *[[Muumion paluu]]*, joissa hän esitti Anck-su-namunia.

## Elokuvat
*Un Mundo para Julius, (2008)
*Zapata - El sueño del héroe (2004) 
*Mindhunters (2004)
*Muumion paluu (2001)
*Turn It Up (2000)
*San Bernardo (2000)
*Facade (2000) 
*Committed (2000)
*Muumio (1999)
*No Vacancy (1999)
*Beowulf (1999)
*Eruption (1997)
*Le Jaguar, (1996) 

## Lähteet

## Aiheesta muualla

* 
* 
* Kotisivut
Robert Hays

**Robert Hays** (s. 24. heinäkuuta 1947 Bethesda, Maryland) on yhdysvaltalainen näyttelijä. Hänet muistetaan parhaiten rooleista elokuvissa *[[Hei, me lennetään!]]* (1980) ja *[[Hei, taas me lennetään!]]* (1982). Hänet on nähty myös useissa lyhytikäiseksi jääneissä televisiosarjoissa.

Hays oli vuosina 1990–1997 naimisissa laulaja-näyttelijä Cherie Currien kanssa ja sai hänen kanssaan pojan.

## Lähteet
Kääntöpöytä

**Kääntöpöytä** eli **kääntölava** (tai **kääntötaso**) on keskusakselin ja ympyränmuotoisen kiskotuksen varaan sijoitettu, yleensä 360 astetta kääntyvä silta, jonka päälle veturi voidaan ajaa ja sitten kääntää haluttuun suuntaan. Laivoissa (kuten *[[S/S Viking]]*) on käytetty autojen kääntöpöytiä.

Vaihtoehtoisesti kääntöpöytä on sama kuin **[[pyöröpöytä]]** (*rotary table*) eli jakopöytä eli indeksipöytä, metallityössä käytetty tarkkuuslaite. Sen avulla operaattori voi porata tai katkoa työkappaletta täsmälleen tasavälein kiinteän akselin suhteen. 

Veturien niin sanotun sektoritallin yhteydessä kääntötaso on välttämätön: sen avulla veturit voidaan jakaa omiin talleihinsa, jolloin riittää yksi tuloraide ja tallien omat raiteet, kun pöytä voidaan kääntää vuorotellen kunkin tallin kohdalle. 

Tavallisimmin pöytää käytetään veturin ympäri kääntöön, jotta keula saadaan ajosuuntaan. Pyörityskoneistot ovat pääosin sähkömekaanisia. Joissakin paikoissa, kuten Hyvinkäällä ja Porvoossa, ne ovat kuitenkin käsin pyöritettäviä vaihteiston avulla.

Suomessa ei ole ollut tapana peittää kääntöpöydän monttua lankuilla. Lunta voitiin lapioida kuopasta pois. Joissain montuissa oli käytössä höyryllä toimiva lumensulatus.

## Lähteet
*  
* Suomen Rautatiemuseo

### Viitteet

## Aiheesta muualla
Vevay

**Vevay** on kaupunki Indianassa, Yhdysvalloissa. Se kuuluu Switzerlandin piirikuntaan ja on sen pääkaupunki.

Vevayn asukasluku oli vuoden  väestönlaskennassa 1&nbsp;735. United States Census Bureaun mukaan pinta-ala on 4,0 km², josta 3,25 % on vettä. Kaupunki sijaitsee Ohiojoen varrella. 

Vevayn väestöstä 98,67 % on valkoisia. Afroamerikkalaisia on 0,23 %. Tunnettuja asukkaita ovat näyttelijä Ken Maynard sekä maailman vanhimpiin ihmisiin kuulunut Bertha Fry (1893–2007).

## Lähteet

## Aiheesta muualla
Mikromekaanikko

**Mikromekaanikko** on mekaniikan, elektroniikan ja optiikan ammattilainen, jonka erityisaloja ovat pienet laitteet ja koneet, mittarit, instrumentit ja prototyypit. Mikrometritasolle ulottuva pienuus on kannettavuuden ja pienen tehontarpeen lisäksi eduksi nopeudessa, edullisuudessa ja luotettavuudessa. Mikromekaanikon taidoissa korostuvat kokoluokan vaatima erityisen suuri tarkkuus ja puhtaus sekä käsityössä että työstökoneiden käytössä. Tavallisia työtehtäviä ovat laitteiden suunnittelu, valmistus, tarkastus, säätö, huolto, vianetsintä ja korjaus. Ammatin taustalla ovat korkean teknologian tarkkuusteollisuudessa työskennelleet kellosepät. Kelloseppäkoulu Espoossa on kouluttanut mikromekaanikkoja vuodesta 1997.
Pelastautumispuku

**Pelastautumispuku** (myös *pelastuspuku*) on vesitiivis, lämpöä eristävä kumista tai erityismateriaalista valmistettu koko kehon peittävä suojapuku. Nykyaikaiset pelastuspuvut valmistetaan samoista materiaaleista ja samoilla menetelmillä kuin sukelluksessa käytettävät kuivapuvut.

Pukuja käytetään merellä, kun tehtävien laatu vaatii veden armoille asettautumista tai kauppalaivoilla uppoamisen vaaran uhatessa. Pääosaan puvuista liittyy oma kelluntajärjestelmä sekä kiinteät valjaat helikopteri- tai vinssinostoa varten.

Pelastuspukujen ominaisuudet määritellään SOLAS ja CE normeissa. Kalastuksessa käytetään myös edullisempia ja vähemmän suojaavia kelluntapukuja.

## Aiheesta muualla

*http://www.eralehti.fi/nettiarkisto/pintakuteita-syysvesille-era.aspx
M/S Finnarrow

**M/S Finnarrow** () on RoPax IV Arrowin omistama ro-ro/matkustaja-alus. Aluksen rakensi Pt Dok Kodja Bahri vuonna 1996 Jakartassa, Indonesiassa. *Finnarrowilla* on kuollutta painoa 6&nbsp;124 tonnia ja sen jääluokitus on 1A eli alus pystyy liikennöimään useimmissa jääolosuhteissa yksin, ilman jäänmurtajan apua. Alus on rekisteröity Ruotsin lipun alle ja sen kotisatama on Malmö. Toukokuusta 2007 lähtien Stena Line on operoinut aluksella Karlskronan ja Gdynian välillä. 

## Käyttöhistoria

28. syyskuuta 1992 alus laskettiin vesille. Rakennusvaiheessa telakalla ilmeni tekninen ongelma ja aluksi alusta suunniteltiin vuokrattavaksi TT-Linen Travemünden ja Trelleborgin väliseen liikenteeseen. Vasta 19. huhtikuuta 1996 rouva Marianne Nilsson kastoi aluksen Jakartassa. Nimi oli *Gotland*. Kastamisen jälkeen alus luovutettiin Rederi AB Gotlandin omistukseen, joka rekisteröi aluksen Ruotsin lipun alle. Kotisatamaksi tuli Gotlannissa sijaitseva Visby.

Helmikuusta 1997 16. maaliskuuta saakka alus oli vuokrattuna Tor Linen Göteborgin ja Gentin väliseen liikenteeseen. Huhtikuussa ruotsalainen Nordic Trucker Line vuokrasi aluksen Oxelösundin ja Pietarin väliseen liikenteeseensä. Kesäkuussa alus vuokrattiin SeaWind Linelle, reitille Turku–Tukholma.

### Finnlinesin omistukseen

17. joulukuuta 1997 Finnlines osti aluksen ja rekisteröi sen Suomen lipun alle. Kotisatamaksi tuli Helsinki. 19. joulukuuta alus sai nykyisen *Finnarrow*-nimensä. 31. joulukuuta 1997 ja 26. toukokuuta 1998 välisen ajan Finnarrow liikennöi Helsingin ja Travemünden välillä. 

2. heinäkuuta 1998 alkaen Finnlink aloitti liikennöinnin aluksella linjalla Naantali–Kapellskär. Liikenne loppui tuolla välillä joulukuussa 2002. Tammikuun alussa 2003 Finnarrow rekisteröitiin Finnlinesin ruotsalaisen tytäryhtiön, Nordö Linkin omistukseen. Nordö Link aloitti liikennöinnin aluksella reitillä Travemünde–Malmö. 2. tammikuuta Finnlink aloitti jälleen liikenteen Finnarrowilla Naantalin ja Kapellskärin välillä. Tammikuun alussa 2006 Nordö Link siirsi aluksen jälleen Malmön ja Travemünden välille. 31. maaliskuuta 2007 Scandlines vuokrasi aluksen. Maaliskuusta toukokuun alkuun Finnarrow liikennöi Rostockin ja Ventspilsin välillä. 27. huhtikuuta Stena Line vuokrasi aluksen ja 7. toukokuuta se siirtyi nykyiselle reitilleen, Gdynian ja Karlskronan välille.

4. joulukuuta 2007 samana päivänä perustettu malmöläinen RoPax IV Arrow AB osti aluksen.

## Lähteet

## Aiheesta muualla
*Fakta om Fartyg – M/S Gotland  
*Finnarrowista Finnlinesin sivuilla
*The ferry site – M/F Finnarrow
Anonymous (yhtye)

**Anonymous** on andorralainen vuonna 2004 perustettu punk rock -yhtye, joka osallistui vuoden 2007 Eurovision laulukilpailuun Andorran edustajana kappaleellaan ”Salvem el món”. Yhtye sijoittui semifinaalissa 12:nneksi eikä päässyt finaaliin. Sijoitus on Andorran paras sijoitus euroviisuissa kautta aikojen.

Yhtyeen esikuvia ovat muun muassa Blink-182 ja Sum 41. Yhtye laulaa katalaaniksi ja englanniksi.

## Albumit
* Anonymous (Demo)

## Jäsenet
* Niki Francesca – kitara, laulu
* Alejandro Martínez – kitara, taustalaulu
* Guillem Gallego – rummut
* Cristian Narváez – basso, taustalaulu

## Lähteet
Rajalanniemi

**Rajalanniemi** on Suonenjoen kaupunginosa, jossa on ollut asutusta 1600-luvun loppupuolelta. Alueella on pääasiassa omakotitaloja ja kesämökkejä. Suurin osa Rajalanniemen pinta-alasta on metsää ja peltoa. Rajalanniemessä ollut koulu lakkautettiin jo 1960-luvun lopulla. Myös linja-autoliikenne lakkautettiin samoihin aikoihin koulun kanssa.
Luettelo Suomen virallisen albumilistan ykkösistä vuonna 2007

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2007.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Scott Ian

**Scott Ian** (s. **Scott Ian Rosenfeld**, 31. joulukuuta 1963, New York City) on juutalaistaustainen yhdysvaltalainen kitaristi, joka soittaa thrash metal -yhtye Anthraxissa. **Scott "Not" Ian** on hänen esiintymisnimensä. Ian on soittanut myös Stormtroopers Of Death -yhtyeessä. Hän on juontanut lisäksi VH1-kanavan *The Rock Show* -ohjelmaa sekä esiintynyt kanavan ohjelmissa *I Love The 70's/80's/90's* ja *Heavy: The Story of Metal*. 

Ian on toinen Anthraxin perustajajäsenistä ja ainut, joka on pysynyt yhtyeessä alusta asti.

## Lähteet

## Aiheesta muualla

*Anthraxin verkkosivut
*SOD verkkosivut
* Loudwire: Haastattelu http://www.youtube.com/watch?v=2Dgy93-icQw
Berliinin pohjoismaiset suurlähetystöt

**Berliinin pohjoismaiset suurlähetystöt** () on pohjoismaisten valtioiden Saksan-suurlähetystöjen Berliinissä sijaitseva yhteinen rakennuskompleksi. Siinä sijaitevat Islannin, Norjan, Ruotsin, Suomen ja Tanskan suurlähetystöt rakennuskompleksissa, joka muodostaa arkkitehtonisen kokonaisuuden. 

Rakennuskompleksin suunnittelusta ovat vastanneet arkkitehdit Alfred Berger ja Tiina Parkkinen, ja se valmistui vuonna 1999. Kunkin pohjoismaisen suurlähetystön tilojen suunnittelussa on käytetty maan omia materiaaleja.

Suomen suurlähetystörakennuksen ovat suunnitelleet suomalaiset arkkitehdit Rauno Lehtinen, Pekka Mäki ja Toni Peltola (Viiva arkkitehtuuri Oy). Rakennus palkittiin vuonna 2001 Hongkongissa maailman parhaana rakennuksena. Lisäksi se voitti samana vuonna Euroopan parhaan rakennuksen ja maailman parhaan toimistorakennuksen palkinnot Royal Institute of British Architectsin ja *[[World Architecture]]* -julkaisun järjestämässä kilpailussa.

## Aiheesta muualla

* Berliinin pohjoismaiset suurlähetystöt
Dan Spitz

**Dan Alan Spitz** (s. 28. tammikuuta 1963 Queens, New York) on yhdysvaltalainen kitaristi. Hän on toiminut yhdysvaltalaisen thrash metal -yhtye Anthraxin soolokitaristina kahteen eri otteeseen vuosina 1982-1995 ja 2004-2007. Hän on myös Black Sabbathin entisen basistin Dave "The Beast" Spitzin veli. Hän käyttää Jacksonin "Randy Rhoads" -kitaramallia. Etniseltä taustaltaan Spitz on juutalainen. Nykyään hän tekee kelloja.

## Lähteet
Kuolema Venetsiassa

**Kuolema Venetsiassa** voi tarkoittaa seuraavia:

**[[Kuolema Venetsiassa (novelli)|Kuolema Venetsiassa]]*, saksalaisen kirjailijan Thomas Mannin novelli vuodelta 1912
**[[Kuolema Venetsiassa (elokuva)|Kuolema Venetsiassa]]*, Luchino Viscontin Mannin novellin pohjalta ohjaama elokuva vuodelta 1971
**[[Kuolema Venetsiassa (ooppera)|Kuolema Venetsiassa]]*, englantilaisen säveltäjän Benjamin Brittenin Mannin novellien perusteella säveltämä ooppera vuodelta 1973
**[[Kuolema Venetsiassa (baletti)|Kuolema Venetsiassa]]*, yhdysvaltalaisen tanssijan ja koreografin John Neumeierin Mannin novellien perusteella luoma baletti.
Paracelsus (albumi)

**Paracelsus** on NSK:n filosofian osaston Department of Pure and Applied Philosophy:n eli Peter Mlakarin levy, jonka Mlakar on tehnyt yhdessä Laibachin sivuprojektin 300 000 V.K.:n kanssa nimellä *Peter Paracelsus* (levyn kannessa artistiksi on merkitty yksinkertaisesti vain "Peter"). Levyn materiaali on tehty alun perin Villachissa Itävallassa esitettyyn *The Whip of God* () konserttiin. Levyn nimi tulee renessanssifilosofi Theophrastus Philippus Aureolus Bombastus von Hohenheim - Paracelsukselta. Levyn musiikki ja filosofia noudattaa *Satanic techno* () -tyyliä, joka selitetään levyn kannessa. Levyn julkaisun yhteydessä julkaistiin musiikkivideo kappaleesta *Venite Lucifer*, joka on tehty yhteistyössä Retrovisionin (NSK:n filmi-ryhmä) kanssa. 

## Kappaleet
Kappaleet kirjoittanut Peter ja 300 000 V.K. sekä ohjelmoinut 300 000 V.K. Laibachin valvonnassa 

# Venite Lucifer
# Evil Star
# To the Devil...a Daughter
# Compenetration
# De Virtute Imaginativa
# Steken Sie
# Von der Natur bestrafen
# Sehnsucht
Subido

**Subido** oli Sub:lla pyörinyt video- ja tietokonepeleistä kertova, myöhemmin pieneen kulttimaineeseen noussut tv-ohjelma. Subido tuli Sub:lta joka arki-iltapäivä, sekä uusintoina viikonloppuisin. Ensimmäinen ohjelma nähtiin 7. tammikuuta 2002. Ohjelmaa juonsivat Nanna Siirilä ja Kari Koivistoinen sekä mm. Jasu ja Klaus Holm. Lisäksi ohjelmassa oli vierailevia juontajia, kuten Jufo III. Ohjelman sisältö koostui pelihetkistä TV:n ääressä, joissa arvosteltiin pelejä ja lisäksi ohjelmassa nähtiin mm. pelintekijöiden haastatteluja.

Subidoa tuotti helsinkiläinen Intervisio Oy.
Heorot

**Heorot** on suomalainen viikinkihenkistä folk metalia soittava yhtye. Sen perustivat laulaja Teemu ”Modsognir” Ollikainen ja rumpali Mikko Nokelainen vuonna 2002. Yhtyeen sanoitukset käsittelevät muun muassa viikinkimytologian maailmanloppua. Musiikillisia vaikutteita se on ottanut esimerkiksi Moonsorrow’lta ja Finntrollilta. Heorotin vuonna 2007 julkaistu esikoisalbumi on nimeltään *[[Ragnarök (albumi)|Ragnarök]]*.

## Julkaisut
### Albumit
* 

### Demot
* 
* 

## Aiheesta muualla
*Yhtyeen viralliset sivut 
*
Tenarunga

**Tenarunga** (Tenaruga), ennen **Minton saari**, on matala, asumaton atolli Tuamotusaarten lounaisosissa Ranskan Polynesiassa. Laguuniin ei pääse meritse. Atolli kuuluu muiden Groupe Actéonin saarten ohella Gambiersaarten kuntaan. Atollin löysi Pedro Fernández de Quirós vuonna 1605.

## Lähteet
Ahti Taponen

**Ahti Juhani ”Jussi” Taponen** (9. kesäkuuta 1937 Hiitola – 18. syyskuuta 2022 Helsinki) oli suomalainen kirjailija, runoilija ja sanoittaja. Aluksi Taponen käytti kirjailijanimenään kutsumanimeä Jussi Taponen, mutta käytti myöhemmin julkaisuissa virallista ensimmäistä nimeään Ahti.

Taponen teki pitkän uran mainosalalla ja toimi muun muassa mainostoimisto Erva-Latvalan luovana johtajana 1971–1974. Hän kirjoitti tietoteoksen *Yrityskuva* (Sininen kirja 1970) ja Suomen Markkinointiliiton 60-vuotisjulkaisun 1988. Vuonna 1991 hän kirjoitti Suomen Painiliiton 100-vuotisjulkaisun.

## Teoksia
* 
* 
* 
* 
* 
* 
* Ahti Taponen: *Marseljeesi.* WSOY, 2008. 

## Sanoituksia
* *Jätkän balladi – lauluja elämästä Lapin savotoilla 50-luvuilla*. Äänilevy. Sävellykset Kaj Chydenius, sanoitukset Ahti Taponen. Johanna Kustannus, 2000. HelMet, pääkaupunkiseudun kirjastojen aineistohaku
* *Um poeta – runoilija*. Äänilevy ja kirja. Laulu ja sovitukset Tessa Virta, sanoitukset ja runot Ahti Taponen, muita tekijöitä. Minerva, 2004. HelMet, pääkaupunkiseudun kirjastojen aineistohaku
* *Päivä jolloin rakastat – Argentiinalaisen tangon suurimmat klassikot*. Äänilevy. Laulaja ja tuottaja Tapani Kansa. Sony Music Entertainment, 1999. Ahti Taponen on kirjoittanut suomenkieliset sanat kappaleisiin ”Sataman tango”, ”Valo pikkuinen”, ”Oi Buenos Aires sä rakkain”, ”Yira! Yira!”, ”La Cumparsita”, ”Päivä jolloin rakastat”, ”Pikku tie” ja ”Jää hyvästi pampa” sekä kappaleeseen ”Muuan” yhdessä Tapani Kansan kanssa.

## Lähteet

## Aiheesta muualla
*Ahti Taposen muistokirjoitus Helsingin Sanomissa
Monacon Grand Prix 1991

**Monacon Grand Prix 1991** oli 504. Formula 1 -osakilpailu. Se ajettiin 12. toukokuuta 1991 Monte Carlossa. Kilpailun voitti jälleen brasilialainen Ayrton Senna. Senna oli nyt voittanut kaikki kauden neljä kilpailua ja startannut niihin kaikkiin paalulta. Nigel Mansell avasi kauden pistetilinsä ollessaan toinen.

## Aika-ajot

## Kilpailun tulokset

## Muuta

### Merkkipaalut
*Ayrton Senna: 30. voitto
*Stefano Modena: 1. eturivin paikka aika-ajoissa
*McLaren: 350. kilpailu ja 90. voitto
*Dallara: 50. kilpailu

### Kuljettajien MM-tilanne

### Valmistajien MM-tilanne

## Lähteet
Länsi-Bačka

**Länsi-Bačkan piirikunta** (serbiksi *Западнобачки округ, Zapadnobački okrug*) on pohjoinen piirikunta Serbiassa. Se sijaitsee Bačkan alueella Vojvodinan autonomisessa provinssissa. Piirikunnan väkiluku on 215 916 ja pinta-ala 2420 km². Piirikunnan keskuspaikka on Sombor.

## Kunnat
Piirikunta jakautuu neljään kuntaan.
*Sombor
*Apatin
*Odžaci
*Kula

## Väestö
* Serbit (62.91%),
* Unkarilaiset (10.19%),
* Kroaatit (6.05%),
* Montenegrolaiset (4.29%),
* Jugoslaavit (3.21%),
* Ruteenit (2.58%),
* Bunjevci (1.31%),
* Muut.
Skrätsäys

**Skrätsäys** () on DJ:den ja *turntablistien* käyttämä levylautastekniikka. Soivaa vinyylilevyä edestakaisin rytmikkäästi pyörittämällä pyritään aikaansaamaan mielenkiintoista ja omintakeista ääntä ja musiikkia. Erityisen suosittua skrätsäys on hip hopin parissa, jossa sen juuretkin ovat, mutta sitä on käytetty myös muunlaisessa musiikissa (muun muassa Herbie Hancock).

Skrätsäyksen katsotaan saaneen alkunsa 1970-luvulla. Merkittäviä varhaisia vaikuttajia olivat muun muassa DJ:t Grand Wizard Theodore, Grandmaster Flash ja Kool Herc.

## Aiheesta muualla
* Skrätsäys DJ Techniques -Wikissä
Sterilointi (mikrobiologia)

**Sterilointi** tuhoaa esineistä tai kasvualustasta kaikki elinkykyiset mikrobit ja niiden itiöt, jotka saattaisivat esimerkiksi aiheuttaa infektioita tai toimia häiritsevinä epäpuhtauksina. Sterilointi voidaan suorittaa fysikaalisesti tai kemiallisesti. Fysikaalinen sterilointi voidaan suorittaa säteilysteriloimalla, höyrysteriloimalla tai kuumailmasteriloimalla. Kemiallisia sterilointimenetelmiä ovat etyleenioksidisterilointi, vetyperoksidiin perustuvat sterilointimenetelmät sekä matalalämpöhöyryllä ja formaldehydillä sterilointi (LTSF-prosessi). Steriloinnilla tarkoitetaan valvottua ja varmennettua prosessia, jossa kasvullisten tai kasvukykyisten mikrobien esiintymistodennäköisyys on alle 1:1 000 000.

Terveydenhuollon toimenpiteissä joissa läpäistään iho tai limakalvot tulee aina käyttää steriilejä välineitä. Steriloinnin onnistumisen edellytyksenä on, että steriloitavassa materiaalissa on mahdollisimman pieni alkukontaminaatio eli bioburden. Korkean mikrobipitoisuuden lisäksi haasteita steriloinnille aiheuttavaa esimerkiksi esineiden pinnalla oleva orgaaninen lika.

## Historiaa
Steriloinnin uranuurtaja oli englantilainen kirurgi Joseph Lister, joka ensimmäisenä käytti leikkauksien yhteydessä fenolihappoon kastettuja haavasiteitä sekä sumutinta, joka levitti karbolisumua leikkaussalin ilmaan. Tämä tappoi paljon bakteereita ja pelasti monen potilaan hengen; menetelmää kutsuttiin antiseptiikaksi.

Sittemmin ranskalainen kemisti Louis Pasteur havaitsi bakteerien kehittyvän liassa; hänen kokeidensa ja havaintojensa perusteella kehitettiin aseptinen menetelmä, jossa kaikki haavan kanssa kosketuksiin joutuvat instrumentit ja siteet puhdistettiin perusteellisesti.

## Höyrysterilointi
Höyrysterilointi tapahtuu yhden ilmakehän (1 bar) ylipaineen alla höyryllä autoklaavissa. 121&nbsp;°C lämpötilassa 100 kPa paineessa steriiliys saavutetaan 15 minuutissa. Vastaavasti voidaan käyttää 134&nbsp;°C lämpötilaa sellaisille tuotteille, jotka kestävät korkeampaa lämpötilaa. Tässä tapauksessa ylipaine on 2 bar ja sterilointiaika 3 minuuttia. Sellaisille tuotteille, joissa voidaan olettaa esiintyvän prioneja on sterilointiaika pidempi.

## Kuumailmasterilointi
Kuumasteriloinnissa mikrobit ja niiden itiöt tuhotaan 160-180&nbsp;°C:lla ilmalla. Kuumaa ilmaa käyttävässä sterilointilaitteessa ilma kiertää lämpötilojen tasaamiseksi ja tarvittavat ajat ovat 160&nbsp;°C (2 h), 170&nbsp;°C (1 h) tai 180&nbsp;°C (30 min). Sterilointiaikoihin lisättävä kuorman lämpenemisen vaatima aika.

## Lähteet

## Aiheesta muualla
Bartholinin rauhaset

**Bartholinin** (tai usein Bartholin) **[[rauhaset]]** eli emättimen isot eteisrauhaset sijaitsevat osittain isojen häpyhuulten takana emättimen suuaukon vieressä lantiossa muutaman senttimetrin syvyydessä. Rauhanen on parillinen ja noin senttimetrin kokoinen.  Bartholin rauhasten tiehyet avautuvat pienten häpyhuulten takaosan sisäpinnalle.

Bartholinin rauhasten tehtävänä on erittää  kirkasta limaa naisen kiihottuessa seksuaalisesti. Tämä helpottaa siittimen työntymistä emättimeen sekä suojaa emättimen herkkää limakalvoa hankauksen aiheuttamilta vaurioilta. 

Miehillä vastaavat rauhaset sijaitsevat eturauhasen juuressa ja niitä kutsutaan Cowperin rauhasiksi. Bartholinin rauhaset ovat saaneet nimensä löytäjänsä Caspar Bartholin nuoremman (1655–1738) mukaan.

Rauhasia ei tunne normaalisti, mutta ne saattavat paisua voimakkaasti tulehtuessaan.

## Rauhasten sairaudet

Bartoliniitti eli emättimen rauhastulehdus on bakteerien aiheuttama sekainfektio. Oireena on märkäinen vuoto ja rauhasten turpoaminen. Lisäksi rauhaseen voi kehittyä paise ja yleisoireena voi nousta kuume. Tauti on hoidettavissa antibiooteilla ja tarvittaessa paise puhkaistaan.

Tulehduksen jälkitilana voi rauhaseen kehittyä kysta. Tämä puolestaan voi aiheuttaa uuden tulehduksen. Kysta voi myös haitata yhdyntää aiheuttamalla kipuja. Kysta voidaan tarvittaessa tyhjentää lääkärin vastaanotolla lievissä tapauksissa paikallispuudutuksessa. Vaikeammissa tapauksissa potilas leikataan yleisanestesiassa.

## Sairauksien ehkäisy

Sairauksien syntyyn ei voi itse vaikuttaa, eikä niitä voi juuri ehkäistä.

## Lähteet
Stenbockin palatsi

**Stenbockin palatsi** () on palatsimainen rakennus Ruotsin pääkaupungissa Tukholmassa. Se sijaitsee Birger Jarls torgin laidalla Riddarholmenilla. Se on rakennettu vuoden 1640 tienoilla Fredrik Stenbockille ja tämän puolisolle Katarina De la Gardielle. Arkkitehti Nicodemus Tessin vanhempi suunnitteli palatsiin vuosina 1666–1671 tehdyt muutokset. 1730–1740-lukujen kunnostustöissä palatsiin jätti kädenjälkensä myös arkkitehti Carl Hårleman. Vuonna 1865 rakennukseen muutti Ruotsin valtionarkisto, joka toimi siellä vuoteen 1968 asti.

Vuosina 1969–1971 rakennus restauroitiin Ruotsin korkeimman hallinto-oikeuden (*regeringsrätten*) käyttöön. Se toimii rakennuksessa edelleen.

## Lähteet
Kuolema Venetsiassa (elokuva)

**Kuolema Venetsiassa** (*Morte a Venezia*) on Luchino Viscontin ohjaama draamaelokuva vuodelta 1971. Se perustuu Thomas Mannin novelliin *[[Kuolema Venetsiassa (novelli)|Kuolema Venetsiassa]]*, joka ilmestyi vuonna 1912. Elokuvan pääroolissa säveltäjä Gustav von Aschenbachia näyttelee Dirk Bogarde ja nuorta Tadziota ruotsalainen Björn Andrésen.

## Taustaa
Elokuva perustuu keskeisesti Thomas Mannin novelliin, mutta mukana on myös Mannin romaanin *[[Tohtori Faustus|Tohtori Faustuksen]]* piirteitä. Kolmas teos, joka on jättänyt jälkensä varsinkin hotellin johtajan henkilöön, on Marcel Proustin *[[Kadonnutta aikaa etsimässä]]*.

## Tuotanto
Etsittyään Tadzion rooliin sopivaa nuorukaista ympäri Eurooppaa ulottuneella roolituskiertueella Visconti valitsi rooliin lopulta Roy Anderssonin elokuvassa *[[Eräs rakkaustarina]]* (1970) sivuosaa esittäneen ruotsalaisen Björn Andrésenin.

Elokuvan puvustuksesta vastasi muotitaiteilija Piero Tosi, joka oli sitä ennen työskennellyt jo parissa Viscontin elokuvassa, monissa Milanon La Scalan oopperaproduktioissa ja Pier Paolo Pasolinin *[[Medeia (elokuva)|Medeiassa]]* (1969).

Läpi koko elokuvan sen tärkeänä musiikkiteemana soi Mahlerin viidennen sinfonian Adagietto.

## Näyttelijät

## Vastaanotto
*Helsingin Sanomien* Mikael Fränti kirjoitti elokuvan tv-esityksen alla 1984 *Kuoleman Venetsiassa* kuuluvan *[[Sivullinen (elokuva)|Sivullisen]]* (1967) ja *[[Kadotetut (elokuva)|Kadotettujen]]* (1969) tavoin ohjaajan 1970-luvun taitteen teoksiin, joissa tämä tutki eksistentialismia sekä rappion ja kuoleman teemoja: ”Visconti esittelee taiteilijan psykologisesti perustellun yksilötragedian taustalla Venetsian ympäristön kylmänä ja pysähtyneenä.” Fränti kutsui elokuvaa pienimuotoiseksi kuvalliseksi runoksi ja sanoi sen musiikiksi valitun Mahlerin 5. sinfonian Adagietton osoittavan Viscontin taitoa elokuviensa musiikin valinnassa.

## Lähteet

## Kirjallisuus
* 

## Aiheesta muualla
*Mauritz Edström: ''Dagens Nyheterissä'' julkaistu ensi-ilta-arvio elokuvasta Kavin sivustolla (Internet Archive) 
*  Dokumenttielokuva Andrésenin roolituksesta ja sen vaikutuksista hänen koko elämäänsä, 93 min. Katso .
Hammaskarpit

**Hammaskarpit** (Poeciliidae) on hammaskarppikalojen lahkoon kuuluva makeassa vedessä elävien kalojen heimo, jonka monet jäsenet ovat suosittuja akvaariokaloja. Heimoon kuuluu 293 lajia. 

Hammaskarppien hedelmöittynyt mäti kehittyy poikasiksi asti emon vatsaontelossa. Aiemmin niitä kutsuttiin synnyttäviksi hammaskarpeiksi, ja hammaskillejä (Cypriodontidae) puolestaan kuteviksi hammaskarpeiksi.

## Tunnetuimmat lajit
Tunnetuimpia hammaskarppilajeja ovat 

* kirjoplaty
* miekkapyrstö
* miljoonakala
* mustamolli
* platy
* purjemolli

## Lähteet

## Aiheesta muualla
*
Hringvegur

**Hringvegur** () eli **Þjóðvegur 1** () on Islannin ympäri kiertävä maantie. Se yhdistää toisiinsa Islannin isoimmat kaupungit ja kylät. Hringvegurin kokonaispituus on 1&nbsp;339 kilometriä ja se on kaksikaistainen. Tie on pääosin asfaltoitu koko matkalta lukuun ottamatta joitain sorapäällysteisiä kohtia maan itäosissa. Islannin pääkaupungin Reykjavíkin lähistöllä tien liikennemäärä on huomattavasti suurempi, noin 5&nbsp;000 – 10&nbsp;000 ajoneuvoa päivässä, kun joissain harvasti asutuissa osissa liikennemäärät saattavat olla vain keskimäärin 100 ajoneuvoa päivässä. 

Hringvegur on ollut yhtenäinen Islannin ympäri kiertävä tie vuodesta 1974 lähtien, kun maan eteläosissa sijaitsevan Skeiðarájoen yli rakennettiin silta.

Hringvegur on ollut myös turistien suosiossa. Sitä vuokra-autolla kiertämällä voi tutustua omatoimisesti maahan ja monet nähtävyydet eivät sijaitse kaukana sen reitiltä.
Nättinummi

**Nättinummi** on Hepokullan pohjoispuolella sijaitseva Turun lähiö. Se sijaitsee suhteellisen korkealla kallioisella paikalla. Sen läheisyydessä on muun muassa Impivaaran uimahalli sekä Runosmäen ulkoilureitit.

Alueen on alun perin suunnitellut arkkitehti Aarne Ehojoki, mutta monien talojen julkisivuja on sittemmin uudistettu alkuperäisistä poikkeaviksi. Nättinummessa toimii päivittäistavarakauppa K-Market Nättäri ja anniskeluravintola Ekmanin Krouvi. Samasta rakennuksesta löytyvät myös päiväkoti Karusellimaa sekä Turun  Metodistiseurakunta. Muita palveluita on parin kilometrin säteellä Länsikeskuksessa sekä Raision puolella.

Kauppatorilta Nättinummeen kulkee bussilinja 2 (yöliikenteessä 2Y).

## Lähteet
Ferdinand Löwe

**Ferdinand Löwe** (19. helmikuuta 1865 – 6. tammikuuta 1925) oli itävaltalainen säveltäjä. 

Löwe johti vuosina 1897–1898 ja 1908–1914 Münchenin filharmonista orkesteria. Lisäksi hän oli Wienin sinfoniaorkesterin ensimmäinen ylikapellimestari vuosina 1900–1925. Häntä seurasi Wilhelm Furtwängler.

Löwe oli varsinkin tärkeä Anton Brucknerin sinfonioiden popularisoija. Hän teki itse Brucknerin yhdeksänteen sinfoniaan huomattavia muutoksia ennen tämän ensiesitystä. Brucknerin alkuperäinen versio esitettiin vasta vuonna 1932. 

## Lähteet